news: کراچی (کامرس رپورٹر) سعودی عرب کی نئی اور مکمل سروسز سے آراستہ اور عبدالہادی القھتانی اینڈ سنز ہولڈنگ کمپنی کی سعودی گلف ایئر لائنز نے اپنے بین الاقوامی روٹس کے توسیع پروگرام کے تحت پاکستان کے چار شہروں کیلئے براہ راست پروازیں شروع کرنے کا اعلان کیا ہے یہ اعلان سعودی گلف ایئر لائنز نے پاکستان ٹریول مارٹ نمائش 2018 میں پریس کانفرنس میں کیا سعودی گلف ایئر لائنز 15 اکتوبر 2018 سے پاکستان کے چار شہروں کیلئے براہ راست پروازیں شروع کررہی ہے جس میں لاہور اسلام آباد سیالکوٹ اور کراچی کو سعودی عرب کے مرکزی شہروں سے ملایا جائیگا اس موقع پر سعودی گلف ایئر لائنز کے کریم مخلوف نے کہا کہ ہم اپنے بین الاقوامی روٹس میں توسیع کا اعلان دمام سے پاکستان کے چار شہرو ں میں پروازوں کے آغاز سے کررہے ہیں